Tiener vermoor glo oumaArgieffoto: Nico Strydom Die Noord-Kaapse polisie ondersoek ’n saak van moord nadat ’n tiener van Groblershoop Donderdag in hegtenis geneem is in verband met die moord op sy ouma. Olebogeng Tawana, woordvoerder van die polisie, het gesê die vrou (64) is Donderdag in Seekoeistraat in Grootdrink buite dié Noord-Kaapse dorp dood aangetref. Die tiener (17) is op die moordtoneel in hegtenis geneem, het Tawana gesê. “Die oorledene was die verdagte se ouma.” Volgens Tawana dui ’n voorlopige ondersoek daarop dat die tiener en sy ouma na bewering stry gekry het en dat dié voorval tot haar dood gelei het. Die verdagte sal eerskomende Dinsdag in die Groblershoop-landdroshof verskyn op aanklag van moord.